cyanic-selkie/wikianc huggingface dataset:
চাক জাতিগোষ্ঠী
চাক বাংলাদেশের একটি আদিবাসী । বাংলাদেশের চট্টগ্রাম, নাইক্ষ্যংছড়ি চাক ও মিয়ানমারের রাখাইন রাজ্যে তাদের বসবাস রয়েছে। চাকরা যে ভাষায় কথা বলে সেটি চাক ভাষা নামে পরিচিত। চাকদের ভাষায় 'চাক' শব্দের অর্থ 'দাঁড়ানো'। চাকরা নিজেদের নামের শেষে চাক লিখলেও আরাকানিরা চাকদের 'সাক' (Sak) এবং কখনো কখনো মিঙসাক বলে ডাকে। চাকরা অবশ্য নিজেদের বলে 'আচাক'। বান্দরবান বোমাং সার্কেলের বোমাং রাজপুস্তিকায় ও রাজ্য অভিষেক অনুষ্ঠানে চাকরা ‘মিঙসাক’ নামে তালিকাভুক্ত আছে। পার্বত্য চট্টগ্রামের আদিবাসীদের দশ ভাষা-ভাষী তেরো-চৌদ্দটি জাতির মধ্যে চাক জাতি অন্যতম। 'চাক' জাতির রয়েছে নিজস্ব বর্ণমালা, ধর্ম, সংস্কৃতি, লোককথা, গান, ছড়া, কবিতা, প্রবন্ধ। ১৯৯১ সালের আদমশুমারী অনুযায়ী বাংলাদেশে চাকদের সংখ্যা প্রায় ২ হাজার, মিয়ানমারে ২০ হাজার (বাংলাদেশ পরিসংখ্যান ব্যুরো, ২০০২) হলেও তা এখন বাংলাদেশের সংখ্যা প্রায় পাচ হাজার (৫০০০)। পার্বত্য চট্টগ্রামের বাইশারি, নাইক্ষ্যংছড়ি, আলিখ্যং, কামিছড়া, কোয়াংঝিরি, বাকখালী, দোছড়ি, বাদুরঝিরি, ক্রোক্ষ্যং প্রভৃতি জায়গায় চাক জনগোষ্ঠীর বসবাস রয়েছে। নামগত সাদৃশ্য ছাড়া চাকমাদের সাথে এদের ভাষা বা সংস্কৃতিগত কোনো মিল নেই। চাকরা মূলত বৌদ্ধ ধর্মের অনুসারী। তবে অনেক খ্রিষ্টধর্মালম্বীও আছেন। পার্বত্য চট্টগ্রামের চাকদের মধ্যে প্রধাণত দুটি গোত্র দেখা যায়ঃ 'আন্দো' ও 'ঙারেখ'। এই দুটি প্রধান গোত্রের মধ্যে আবার অনেকগুলো উপগোত্র আছে। একই গোত্রের মধ্যে ছেলেমেয়েদের বিয়ে নিষিদ্ধ। দৈহিক গড়নে মঙ্গোলয়েড শাখার অন্তর্ভুক্ত চাকদের গায়ের রং হলদে পীতাভ, নাক মোটা ও থ্যাবড়া, মুখমন্ডল মধ্যমাকৃতির, ভাঁজযুক্ত চোখের পাতা। চাক সমাজ প্রধানত ২টি গোত্রে বিভক্ত। যা আবার কয়েকটি উপগোত্রে বিভক্ত। গোত্রীয় প্রতীক জালোয়া বা পইত্যা (পাকানো সুতার রশি)।
চৈনিক ইতিহাসে য়ূনাং-এ বসবাসরত চাকদের বড় কান জাতি বলে আখ্যায়িত করা হয় থোয়াইং শৈ খাইন। কান বড় করে চাক রমণীদের অলংকার ব্যবহার করার প্রচলন বর্তমানেও পরিলক্ষিত হয়। গবেষক অংসা উ এবং থোয়াইং শৈ খাইন-এর মতে চাকরা য়ুনাং হতে সরে বর্তমান মায়ানমার এবং উত্তর সীমান্ত অঞ্চল হুগোং-এ অবস্থান নেয়। ফ্রান্সিস বুকাননের ভ্রমণ বৃত্তান্ত Francis Buchanon in South East Bengal (1798)-এ ‘চাক’ জনগোষ্ঠীর উল্লেখ পাওয়া যায়। চৌদ্দ-পনের শতকে ব্রহ্মদেশ ও আরাকানে এক ভয়ানক রাজনৈতিক সংকটের সময় নিরাপত্তাহীনতার কারণে চাক জনগোষ্ঠীর একাংশ বর্তমান রাখাইন প্রদেশের উত্তরাঞ্চলে অবস্থিত কালাদেং নদী পার হয়ে এবং চেঙদাং পর্বত অতিক্রম করে বর্তমান বাংলাদেশের পার্বত্যাঞ্চলের লামা ও য়েছোয় অবস্থান নেয়।
চাকদের জীবনধারা বৈচিত্র্যপূর্ণ ও ঐতিহ্যমন্ডিত। শিশুর জন্ম ও নামকরণ সংক্রান্ত অনুষ্ঠানাদির মধ্যে নাইংছাঙাহাং-এ অবস্থান, পুতরংবুওয়ে (জন্মপরবর্তী অনুষ্ঠান), ভেগলুংশাত পো (চুংবংলং উচ্ছেং ছাহেকা) উল্লেখযোগ্য। বিবাহ সংক্রান্ত প্রথার মধ্যে আচাংগায়ুগা (কনে দেখা), চাঁগায়ুগা (কোষ্ঠী বিচার)-সহ আরো অনেক প্রথা পালন করা হয়। এছাড়াও মৃত্যুপরবর্তী আচার, কাবাকে শয়ন, তালাহ্-তে স্থাপন, দাহকার্য, কাঙবোয়েং (শুদ্ধকরণ), ছানিংওয়াক্ সভীক ফ্রেহ, সাইন্ বলব্ (পুনঃজন্ম কামনা) চাকদের নিজস্ব সংস্কৃতিগুলির মধ্যে উল্লেখযোগ্য।
চাক জনগোষ্ঠী সিনো-টিবেটান পরিবারের তিববতি-বর্মণ শাখার সাক বা লাই দলভুক্ত ভাষায় কথা বলে। বাংলাদেশে বসবাসকারী চাকদের কোনো লিখিত বর্ণমালা ছিল না। তবে আজ চাকদের বর্ণমালার কথা সবাই কিছুটা হলেও শুনেছেন। চাকদের এই বর্ণমালা আবিষ্কার করেছেন মংমং চাক। তিনিই প্রথম চাকদের বর্ণমালা উদ্ভাবন এবং চাক শব্দটি পুস্তকে লিপিবদ্ধ করেন। এর আগে নিজেরা চাক বললেও অফিস আদালতে নামের শেষে টাইটেল চাক শব্দটি লিখিত ছিল না। এছাড়া মংমং চাকই চাকদের মধ্যে সর্বপ্রথম বিএ পাশ করেন। চাক কবি ও গীতিকারদের মধ্যে ওয়াং চিংচাক, চামাপ্রু চাক, নাংউচাক, চাইছাঅং চাক, মংনু চাক, এম আর চাক, মং কোচিং চাক, মংমং চাক প্রমুখ উল্লেখযোগ্য। বাদ্যযন্ত্রের মধ্যে লাংখোয়া সো (করতাল), পাইয়া (বড়ঢোল), পুং (ছোট বাদ্যযন্ত্র), বাঁশি-পুলী, হন-সানাহ, পালাক, গঙ্গ বা মঙ্গ বা দার খোয়াং- অষ্টধাতুর তৈরি গোলাকার ঘণ্টা জাতীয় ভারি যন্ত্র রয়েছে।
১৯৫৯ সালে চাক ধর্মগুরু মহাথেরো গন্ধর্ব ওয়েংসার এর প্রচেষ্টায় চাক সমাজে শিক্ষার বিস্তার ঘটে। ১৯৬৬ সালে প্রথমে একজন স্নাতক ডিগ্রি লাভ করেন। বর্তমানে এ সংখ্যা বৃদ্ধি পেয়েছে এবং উচ্চশিক্ষা গ্রহণ করে অনেকেই সরকারি ও বেসরকারি চাকুরি করছে। নিজেদের তৈরি বস্ত্র তারা পরিধান করে। পুরুষদের পোশাকের মধ্যে কোতুংপাংরে (ধুতি), আপং (মাথার পাগড়ি) এবং নারীদের পোশাকের মধ্যে নাফিং (এক প্রকার স্কার্ট) ও রাংকেং (বক্ষবন্ধনী) উল্লেখযোগ্য। এছাড়া চাকরা মোটা নকশাযুক্ত কম্বল বুনন করে থাকে। নিজস্ব ডিজাইনে তৈরি অলংকার চাকরা ব্যবহার করে। বিভিন্ন অলংকারের মধ্যে রয়েছে বড় (কানবালা নাতং বেং চিংজু), কাঠের কানফুল (টাংগাচাংনাতং), পায়ের খাড়ু (আতাপাইসাং)। বড় কানবালা তাদের পরিচায়ক অলংকার হিসেবে পরিগণিত।
পার্বত্য চট্টগ্রামের আদিবাসীদের দশ ভাষা-ভাষী তেরো-চৌদ্দটি জাতির মধ্যে চাক জাতি অন্যতম। চাক জাতির রয়েছে নিজস্ব বর্ণমালা,ধর্ম,সংস্কৃতি,লোককথা,গান,ছড়া,কবিতা,প্রবন্ধ লাব্রে (অগ্রহায়ণ পূর্ণিমা), সাংগ্রাই, কাথিং পোয়ে (কঠিন চীবর দান) উৎসব, কাতাং য়িশু পোঃ, তেংছংবুক লাব্রে (কার্তিক পূর্ণিমা), আংনাইবুক পোয়ে (নবান্ন উৎসব) অনুষ্ঠিত হয়। পিতৃতান্ত্রিক পরিবার কাঠামোতে চাকদের মাঝে তিন ধরনের পরিবার লক্ষ্য করা যায়। সরকার কর্তৃক ভাতাপ্রাপ্ত হেডম্যান যোগ্যতা ও উত্তরাধিকারের ভিত্তিতে নিয়োজিত হন। সম্পত্তির উত্তরাধিকারী শুধু ছেলেরা।
মূলত কৃষিভিত্তিক অর্থনীতিতে চাকদের জুমচাষ ও হালচাষের প্রচলন থাকলেও বর্তমানে জুমচাষের ফলন হ্রাস পেয়েছে। চাক জনগোষ্ঠীর নিজস্ব উপকরণে বাসগৃহ ও মন্দির বা প্রার্থনাগৃহ নির্মাণ করে। চাকরা বাড়িকে কিং এবং গ্রামকে থিং বলে। চাকরা ভাত, শাকসবজি, শুঁটকি, মাছ ও মাংস খায়।চাকদের প্রিয় খাদ্য কাইংরাবুং ও  কাইংদাক
গোত্র প্রথার মধ্যে আন্তঃসম্পর্কের ও নবজাত শিশুর মঙ্গল কামনার্থে যে সংগীত পরিবেশন করা হয় তা স্বাতন্ত্রের দাবি রাখে। এছাড়া জীবনের বিভিন্ন ধাপে পালিত কৃষ্টির মাধ্যমে চাকরা নিজেদেরকে স্বতন্ত্র বৈশিষ্ট্যমন্ডিত করেছে।
মেহদি আমিনরাজাভি
মেহদি আমিনরাজাভি (জন্ম: ২২ সেপ্টেম্বর, ১৯৫৭) একজন ইরানী পণ্ডিত। আধ্যাত্মিকতা ও ইসলামী দর্শন বিষয়ে তার পাণ্ডিত্য রয়েছে। তিনি মেরি ওয়াশিংটন বিশ্ববিদ্যালয়ের এশিয়া শিক্ষা বিষয়ক বিভাগের কুর্ট লাইডেকার চেয়ার এবং দর্শনশাস্ত্র ও ধর্ম বিষয়ক বিভাগের একজন অধ্যাপক। এছাড়া তিনি একই বিশ্ববিদ্যালয়ের সেন্টার ফর মিডল ইস্টার্ন স্টাডিজ প্রোগ্রামের পরিচালক।
জীবনী
আমিনরাজভি ১৯৫৭ সালের ২২ শে সেপ্টেম্বর ইরানের মাশহাদে জন্মগ্রহণ করেন। তিনি ওয়াশিংটন বিশ্ববিদ্যালয়ে স্থাপত্য ও নগর পরিকল্পনা বিষয়ে স্নাতক এবং দর্শনশাস্ত্রে স্নাতকোত্তর ডিগ্রি অর্জন করেন। এরপর তিনি টেম্পল ইউনিভার্সিটিতে স্থানান্তরিত হন যেখানে তিনি ধর্মতত্ত্ব বিষয়ে স্নাতক এবং দর্শনশাস্ত্রে পিএইচডি ডিগ্রি অর্জন করেন। ১৯৯০ সাল থেকে তিনি মেরি ওয়াশিংটন বিশ্ববিদ্যালয়ে শিক্ষকতা করছেন।
সম্পৃক্ততা
আমিনরাজাভি আমেরিকান একাডেমি অফ রিলিজিয়ন, আমেরিকান ফিলোসফিক্যাল এসোসিয়েশন এবং মিডিল ইস্টার্ন সোসাইটি অফ আমেরিকা সহ বেশ কয়েকটি মর্যাদাপূর্ণ জাতীয় ও আন্তর্জাতিক সংগঠনের সদস্য।
ডাইকাঙ্কা
ডাইকাঙ্কা (Диканька) হল একটি শহুরে বসতি এবং কেন্দ্রীয় ইউক্রেনের ডাইকাঙ্কা রায়ওন (জেলা), পোলতাভা ওব্লাস্ট (প্রদেশ) এর প্রশাসনিক কেন্দ্র। জনসংখ্যা: ৭৫১৫ জন। (২০২১)
পোল্টাভা কিভস্কা রেলওয়ে স্টেশন থেকে ২৬ কিমি দূরে এ বসতি অবস্থিত।
প্রাচীন ইতিহাস
ডাইকাঙ্কা ১৬৫৮ সালে প্রথম একটি ছোট গ্রাম হিসাবে উল্লেখ করা হয়েছিল, যদিও এলাকাটি কয়েক শতাব্দী আগে জনবহুল ছিল। আধুনিক ডাইকাঙ্কার এলাকায় বিভিন্ন সময়ে সিথিয়ান বসতির চিহ্ন পাওয়া যায়। এছাড়াও একটি বন্দোবস্তের ধ্বংসাবশেষ পাওয়া গেছে যা এক পর্যায়ে ভেঙে ফেলা হয়েছিল এবং খ্রিস্টপূর্ব ৭ম-৬ষ্ঠ শতাব্দীর দুটি বসতির অবশিষ্টাংশও পাওয়া গেছে।
মধ্যযুগীয় ইতিহাস
১৪৩০ সালে, ডাইকাঙ্কা এলাকাটি তাতার মুর্জা লেকসাদা মানসুরকসানোভিচ (যিনি ভবিষ্যতের যুবরাজ আলেকজান্ডার গ্লিনস্কির) মালিকানায় আসে। লিও পাডালকা ও অন্যান্য প্রাক-বিপ্লবী (১৯১৭ সালের আগে) ইতিহাসবিদদের মতে, ডাইকাঙ্কা তার "বসতি"গুলির মধ্যে ছিল।
আধুনিক ইতিহাস
ডাইকাঙ্কা ১৯৫৭ সাল থেকে শহুরে-ধরনের বন্দোবস্তের মর্যাদা ধরে রেখেছে।
সংস্কৃতি
ডাইকাঙ্কা হল নিকোলাই গোগোলের লেখা ছোটগল্প সংকলন ইভিনিংস অন এ ফার্ম নিয়ার দিকাঙ্কার মতো। সেন্ট জন'স ইভের গল্প, চার্চ সেক্সটনের পরিবার সম্পর্কিত, মুসর্গস্কির সুরের কবিতা নাইট অন দ্য বেয়ার মাউন্টেনকে অনুপ্রাণিত করেছিল।
রুবি রাণা
রুবি রানা একজন নেপালি বিউটি কুইন এবং তিনি ১৯৯৪ সালের মিস নেপাল এবং মিস বীরগঞ্জের মুকুট পেয়েছিলেন। তিনি আমেরিকার নেক্সট টপ মডেলের স্পিন অফ মেগা মডেল, মরসুম ১ এর বিচারকও ছিলেন।
ক্লাইভ ওয়েন
ক্লাইভ ওয়েন (Clive Owen; জন্ম: ৩ অক্টোবর ১৯৬৪) হলেন একজন ইংরেজ অভিনেতা। তিনি যুক্তরাজ্যে আইটিভির ধারাবাহিক চেন্সার-এ ১৯৯০ থেকে ১৯৯১ সালে মুখ্য চরিত্রে অভিনয় করে প্রথম পরিচিতি অর্জন করেন। ক্লোজ মাই আইজ (১৯৯১) ছবিতে তার কাজের জন্য তিনি সমাদৃত হন এবং ক্রুপিয়ার (১৯৯৮) ছবিতে একজন লেখক চরিত্রে কাজ করে আন্তর্জাতিক অঙ্গনে সকলের নজরে আসেন। ২০০৪ সালে নাট্যধর্মী ক্লোজার চলচ্চিত্রে তার অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।
ওয়েন সিন সিটি (২০০৫), ডেরেইল্ড (২০০৫), ইনসাইড ম্যান (২০০৬), চিলড্রেন অব মেন (২০০৬) ও দি ইন্টারন্যাশনাল (২০০৯) চলচ্চিত্রে শ্রেষ্ঠাংশে অভিনয় করেন। ২০১২ সালে তিনি হেমিংওয়ে অ্যান্ড গেলহর্ন-এ অভিনয়ের জন্য মিনি ধারাবাহিক বা টিভি চলচ্চিত্রে সেরা মুখ্য অভিনেতা বিভাগে তার প্রথম প্রাইমটাইম এমি পুরস্কারের মনোনয়ন লাভ করেন। সিনেম্যাক্সের চিকিৎসা নাট্যধর্মী ধারাবাহিক দ্য নিক-এ ডক্টর জন ডব্লিউ. থ্যাকারি চরিত্রে তার কাজের জন্য তিনি একটি গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
ওয়েন ১৯৬৪ সালের ৩রা অক্টোবর ওয়ারউইকশায়ারের কভেন্ট্রিতে জন্মগ্রহণ করেন। তার পিতা জেস ওয়েন ছিলেন একজন কান্ট্রি ও পশ্চিমা ধারার গায়ক এবং মাতা পামেলা কটন। তিনি তার পিতামাতার পাঁচ সন্তানের মধ্যে চতুর্থ। তার যখন তিন বছর বয়স, তার পিতা পরিবার ছেড়ে চলে যান। তার ১৯ বছর বয়সে তারা পুনরায় অল্প কিছুদিনের জন্য একত্রিত হন এবং আবার আলাদা হয়ে যান। তিনি তার মাতা ও সৎ বাবার আশ্রয়ে বড় হন। তার সৎ বাবা ছিলেন রেলওয়ের টিকেট কেরানী। ওয়েন তার বাল্যকালকে "কঠিন সময়" বলে উল্লেখ করেন। শুরুতে তিনি নাট্য স্কুলে ভর্তি হতে অনিচ্ছুক হলেও পরে তিনি কিছুকাল কাজের সন্ধানে ব্যর্থ হওয়ার পর ১৯৮৪ সালে মত পাল্টান। তিনি রয়্যাল একাডেমি অব ড্রামাটিক আর্ট থেকে স্নাতক সম্পন্ন করেন। পড়াশোনা শেষ করে তিনি ইয়ং ভিসে কয়েকটি শেকসপিয়ারীর নাটকে অভিনয় করেন।
মিডলসেক্স কাউন্টি ক্রিকেট ক্লাব
মিডলসেক্স কাউন্টি ক্রিকেট ক্লাব ইংল্যান্ড এবং ওয়েলসের ঘরোয়া কাঠামোয় পরিচালিত আঠারোটি প্রথম-শ্রেণীর কাউন্টি ক্রিকেট ক্লাবগুলোর অন্যতম। মিডলসেক্সের ঐতিহাসিক কাউন্টির প্রতিনিধিত্বকারী দল এটি। ১৮৬৪ সালে ক্লাবটি প্রতিষ্ঠিত হয়। তবে, অষ্টাদশ শতাব্দীর সূচনাকাল থেকেই ক্লাবটি প্রথম-শ্রেণীর ক্রিকেট খেলায় অংশ নিচ্ছে। এছাড়াও, ক্লাবটি সর্বদাই প্রথম-শ্রেণীর মর্যাদার আসন ধরে রেখেছে। ১৮৯০ সালে আনুষ্ঠানিকভাবে কাউন্টি চ্যাম্পিয়নশীপ প্রতিযোগিতা শুরু হলে মিডলসেক্স এতে অংশ নেয়। এরপর থেকেই ইংল্যান্ডের অভ্যন্তরে অনুষ্ঠিত প্রতিটি শীর্ষ পর্যায়ের ক্রিকেট প্রতিযোগিতায় অংশ নিয়ে আসছে।
ইতিহাস
মিডলসেক্স দলটি তেরোবার কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছে। তন্মধ্যে, দুইবার যৌথভাবে লাভ করেছে। সাম্প্রতিককালে ২০১৬ সালে সর্বশেষ কাউন্টি চ্যাম্পিয়নশীপের শিরোপা পায়। সীমিত ওভারের ক্রিকেটে দুইবার বেনসন এন্ড হেজেস কাপ, চারবার ওয়ান-ডে ক্রিকেট শিরোপা, একবার ন্যাশনাল লীগ ও টুয়েন্টি২০ কাপ জয় করেছে। পাশাপাশি, প্রথম কাউন্টি ক্লাব হিসেবে স্ট্যানফোর্ড সুপার সিরিজ ও টুয়েন্টি২০ চ্যাম্পিয়ন্স লীগে অংশগ্রহণ করার গৌরব অর্জন করেছে।
দ্বিতীয় একাদশ সম্মাননা
ʶ ′′′১৯৭৪ সালের বিজয়ী শক্তিধর দলটিতে রোল্যান্ড বুচারের ন্যায় আন্তর্জাতিক খেলোয়াড়সহ ইয়ান গোল্ড, ফিলিপ এডমন্ডস, জন এম্বুরি, মাইক গ্যাটিং, গ্রাহাম বার্লো, রডনি অনটং, ল্যারি গোমস, আর.পি.উইলোস ব্যাটিংয়ে শীর্ষে ও ফিলিপ এডমন্ডস বোলিংয়ে শীর্ষস্থান দখল করেন। এছাড়াও, দলটি একই বছরে ওয়ারউইক পুল চ্যাম্পিয়নশীপ জয় করে।
ব্যাটিং রেকর্ড
মিডলসেক্সের পক্ষে সর্বাধিক রান যোগ্যতা - ২০,০০০ রান
বোলিং রেকর্ড
১৬/১১৪, জি বার্টন ব ইয়র্কশায়ার, ওল্ড ট্রাফোর্ড, ম্যানচেস্টার, ১৮৯৮ ১৬/১১৪, জেটি হার্ন ব ল্যাঙ্কাশায়ার, ওল্ড ট্রাফোর্ড, ম্যানচেস্টার, ১৮৯৮
মিডলসেক্সের পক্ষে সর্বাধিক উইকেট যোগ্যতা - ১০০০ উইকেট
প্রত্যেক উইকেটে সেরা জুটি
* – নিরবচ্ছিন্ন জুটিকে নির্দেশ করে
* নিরবচ্ছিন্ন জুটিকে নির্দেশ করে
ক্লাব প্রেসিডেন্ট
• স্ট্রাফোর্ডের জর্জ বিং, দ্য থার্ড আর্ল ১৮৬৬–১৮৯৮
• এডওয়ার্ড ওয়াকার ১৮৯৯–১৯০৬
• আলেকজান্ডার ওয়েব ১৯২৩–১৯৩৬
• প্লাম ওয়ার্নার ১৯৩৭–১৯৪৬
• ফ্রাঙ্ক মান ১৯৪৭–১৯৪৯
• ডিক টুইনিং ১৯৫০–১৯৫৭
• জর্জ নিউম্যান ১৯৬৩–১৯৭৬
• গাবি অ্যালেন ১৯৭৭–১৯৭৯
• ট্যাগ ওয়েবস্টার ১৯৮০–১৯৮২
• জর্জ মান ১৯৮৩–১৯৯০
• ডেনিস কম্পটন ১৯৯১–১৯৯৭
• মাইক মারে ১৯৯৭–১৯৯৯
• রন জেরার্ড ১৯৯৯–২০০১
• বব গল ২০০১–২০০৩
• অ্যালেন মস ২০০৩–২০০৫
• চার্লস রবিন্স ২০০৫–২০০৭
• ডন বেনেট ২০০৭–২০০৯
• পিটার পারফিট ২০০৯–২০১১
• জিওফ নরিস ২০১১–২০১৩
• ক্লাইভ র‍্যাডলি ২০১৩-২০১৫
• হ্যারি ল্যাচম্যান ২০১৫-২০১৭
ক্লাব সভাপতি
• জর্জ মান ১৯৭৫–১৯৮৪
• মাইক মারে ১৯৮৪–১৯৯৩
• মাইকেল স্টার্ট ১৯৯৩
• চার্লস রবিন্স ১৯৯৪–১৯৯৬
• অ্যালেন মস ১৯৯৬–১৯৯৯
• ফিল এডমন্ডস ১৯৯৯–২০০৭
• ইয়ান লভেট ২০০৭-২০১৬
• মাইক ও’ফ্রারেল ২০১৬ থেকে অদ্যাবধি
নির্বাহী পরিষদ
পরিচালক - বব ব্যাক্সটার, মাইক গ্যাটিং, ট্রেসি গ্রোভস, ক্রিস লো, অ্যালভান সেথ-স্মিথ, রিচার্ড সাইকস, এডি ভিলিয়ার্স, অ্যান্ড্রু ওয়েস্ট
উৎস: মিডলসেক্স নির্বাহী পরিষদ ২০১৬ সালে নিয়োগকৃত নির্বাহী পরিষদ ২০১৮ সালে ট্রেসি গ্রোভসের নিয়োগ
ক্লাব অধিনায়ক
• এডওয়ার্ড ওয়াকার ১৮৬৪–১৮৭২
• আইজাক ওয়াকার ১৮৭৩–১৮৮৪
• আলেকজান্ডার ওয়েব ১৮৮৫–১৮৯৭
• আলেকজান্ডার ওয়েব ও অ্যান্ড্রু স্টডার্ট ১৮৯৮
• গ্রিগর ম্যাকগ্রিগর ১৮৯৯–১৯০৭
• প্লাম ওয়ার্নার ১৯০৮–১৯২০
• ফ্রাঙ্ক মান ১৯২১–১৯২৮
• নাইজেল হেগ ১৯২৯–১৯৩২
• টমি এন্থোভেন ও নাইজেল হেগ ১৯৩৩–১৯৩৪
• ওয়াল্টার রবিন্স ১৯৩৫–১৯৩৮, ১৯৪৬–১৯৪৭, ১৯৫০
• ইয়ান পিবলস ১৯৩৯
• জর্জ মান ১৯৪৮–১৯৪৯
• ডেনিস কম্পটন ও বিল এডরিচ ১৯৫১–১৯৫২
• বিল এডরিচ ১৯৫৩–১৯৫৭
• জন ওয়ার ১৯৫৮–১৯৬০
• ইয়ান বেডফোর্ড ১৯৬১–১৯৬২
• কলিন ড্রাইব্রো ১৯৬৩–১৯৬৪
• ফ্রেড টিটমাস ১৯৬৫–১৯৬৮
• পিটার পারফিট ১৯৬৮–১৯৭০
• মাইক ব্রিয়ারলি ১৯৭১–১৯৮২
• মাইক গ্যাটিং ১৯৮৩–১৯৯৭
• মার্ক রামপ্রকাশ ১৯৯৭–১৯৯৯
• জাস্টিন ল্যাঙ্গার ২০০০
• অ্যাঙ্গাস ফ্রেজার ২০০১–২০০২
• অ্যান্ড্রু স্ট্রস ২০০২–২০০৪
• বেন হাটন ২০০৫–২০০৬
• ‌এড স্মিথ ২০০৭–২০০৮
• শন উদাল ২০০৯–২০১০
• নীল ডেক্সটার ২০১০-২০১৩
• ক্রিস রজার্স ২০১৪
• এ্যাডাম ভোজেস ২০১৫-২০১৬
• জেমস ফ্রাঙ্কলিন ২০১৭
ক্লাব কোচ
• জ্যাক রবার্টসন ১৯৬০–১৯৬৮
• ডন বেনেট ১৯৬৯–১৯৯৭
• জন বুকানন ১৯৯৮
• মাইক গ্যাটিং ১৯৯৯–২০০০
• জন এম্বুরি ২০০১–২০০৬
• রিচার্ড পাইবাস ২০০৭
• টবি র‍্যাডফোর্ড ২০০৭–২০০৯
• রিচার্ড স্কট ২০০৯–২০১৮
• স্টুয়ার্ট ল ২০১৯ থেকে অদ্যাবধি
ক্লাব স্কোরার
• জর্জ বার্টন
• জো মারেল ১৯৪৬–১৯৫২
• প্যাটসি হেনড্রেন ১৯৫২–১৯৬০
• আর্চি ফাওলার ১৯৬০
• জিম অলডিস ১৯৬০–১৯৬৮
• জিম সিমস ১৯৬৯–১৯৭২
• হ্যারি শার্প ১৯৭৩–১৯৯৩
• মাইক স্মিথ ১৯৯৪–২০০৪
• ডন শেলি ২০০৫ থেকে অদ্যাবধি
ক্লাবের সাধারণ সম্পাদক
• পার্সি থর্নটন
• আলেকজান্ডার ওয়েব ১৯০০–১৯২২
• জর্জ মান ১৯৫১–১৯৬৫
• আর্থার ফ্লোয়ার ১৯৬৪–১৯৮০
• অ্যালেন বারিজ ১৯৮০–১৯৮১
• অ্যালেন রাইট ১৯৮২–১৯৮৩
• জো হার্ডস্টাফ ১৯৮৯–১৯৯৭
জুডি ডেঞ্চ
ডেম জুডিথ অলিভিয়া জুডি ডেঞ্চ, সিএইচ, ডিবিই, এফআরএসএ (Dame Judith Olivia Judi Dench), (জন্মঃ ৯ ডিসেম্বর, ১৯৩৪) চলচ্চিত্র, মঞ্চ এবং টেলিভিশনের জনপ্রিয় ইংরেজ অভিনেত্রী হিসেবে বিশ্বের সর্বত্র পরিচিত ব্যক্তিত্ব।
ব্যক্তিগত জীবন
ইংল্যান্ডের নাগরিক ডেঞ্চ ইয়র্ক এলাকার হিউয়ার্থে জন্মগ্রহণ করেন। তার মা এলিয়েনোরা ওল্যাভ (বৈবাহিক-পূর্ব জোন্স) ডাবলিনের অধিবাসী। বাবা ডাক্তার রেজিনাল্ড আর্থার ডেঞ্চ ডাবলিনের ট্রিনিটি কলেজে চিকিৎসাবিজ্ঞানে অধ্যয়নকালীন প্রণয়াসক্ত হন। ডেঞ্চ ইয়র্কের মাউন্ট স্কুলে অধ্যয়ন করেন। সেখানে তিনি কোয়েকার হতে চেয়েছিলেন। তার ভাইদের একজন ল্যাংকাশায়ারের টাইলডেসলে এলাকায় জন্মগ্রহণকারী জেফরি ডেঞ্চ অভিনয় কর্মের সাথে জড়িত ছিলেন।  এছাড়াও তার উল্লেখযোগ্য আত্মীয়-স্বজনের মধ্যে রয়েছেন ভ্রাতৃ কন্যা এমা ডেঞ্চ। তিনি প্রাচীন রোমের ইতিহাসবেত্তা এবং লন্ডন বিশ্ববিদ্যালয়ের সাবেক অধ্যাপক। বর্তমানে তিনি হার্ভার্ড বিশ্ববিদ্যালয়ে কর্মরত।
১৯৭১ সালে ব্রিটিশ অভিনেতা মাইকেল উইলিয়ামসের সাথে বিবাহবন্ধনে আবদ্ধ হন জুডি ডেঞ্চ। ২৪ সেপ্টেম্বর, ১৯৭২ সালে তাদের সংসারে জন্মগ্রহণকারী তারা ক্রেসিডা ফ্রান্সেস উইলিয়ামস নামীয় একমাত্র সন্তান রয়েছে। সে ফিনটি উইলিয়ামস নামে পেশাদারী পর্যায়ে পরিচিত।
ডেঞ্চ এবং তার স্বামী একত্রে অনেকগুলো মঞ্চ অনুষ্ঠান পরিচালনা করেন। তারা ১৯৮১-৮৪ পর্যন্ত এ ফাইন রোমান্স শিরোনামে ব্রিটিশ টেলিভিশনে ধারাবাহিকভাবে অংশগ্রহণ করেন। ২০০১ সালে ৬৫ বছর বয়সে মাইকেল উইলিয়ামস ফুসফুসের ক্যান্সারে আক্রান্ত হয়ে মারা যান।
সাফল্য গাঁথা
১৯৯৫ সালে জেমস বন্ডের প্রধান কর্মকর্তা এম-এর ভূমিকায় অভিনয় করেন জুডি ডেঞ্চ। ধারাবাহিকভাবে জেমস বন্ডের চলচ্চিত্র আকারে গোল্ডেনআই চলচ্চিত্রে রবার্ট ব্রাউনের স্থলাভিষিক্ত হন তিনি। এরপর থেকে তিনি পরবর্তী ৬টি ছবিতে অংশগ্রহণ করে দর্শকদের কাছ থেকে তুমুল জনপ্রিয়তা লাভ করেন। তন্মধ্যে - ডাই এনাদার ডে (২০০২), ক্যাসিনো রয়েল (২০০৬), কোয়ান্টাম অব সোলেস (২০০৮), স্কাইফল (২০১২) এবং স্পেক্টার (২০১৫) অন্যতম। এর মাধ্যমে তিনি বর্তমানে জেমস বন্ডে কর্মরত সদস্যদের মধ্যে সবচেয়ে বেশীদিন কাজ করছেন।
রামলাল জোশী
রামলাল জোশী একজন নেপালি লেখক। ২০১৬ সালে তিনি আইনা উপন্যাসের জন্য নেপালের সর্বাধিক মর্যাদাপূর্ণ সাহিত্য পুরস্কার মদন পুরস্কার পেয়েছিলেন।
রামলাল জোশী ধনগধী কৈলালির বাসিন্দা। পূর্বে তিনি রাজনৈতিক কর্মী, সাংবাদিক এবং শিক্ষক ছিলেন। তিনি সাহিত্য ও সংস্কৃতির জন্য সক্রিয় সংগঠন সুদুর পাশ্চিমাঞ্চল সাহিত্য সমাজের সভাপতি ছিলেন। তিনি তাঁর আইনা (অর্থাৎ আয়না) বইয়ের জন্য মদন পুরস্কার পেয়েছিলেন, এটি নেপালি ভাষায় ছোটগল্পের একটি নৃত্যশাস্ত্র।
লতা মঙ্গেশকর
লতা মঙ্গেশকর (लता मंगेशकर লতা মংগেশ্‌কর্‌; ২৮ সেপ্টেম্বর ১৯২৯ – ৬ ফেব্রুয়ারি ২০২২) ছিলেন ভারতের একজন স্বনামধন্য গায়িকা।  তিনি এক হাজারেরও বেশি ভারতীয় ছবিতে গান করেছেন এবং তার গাওয়া মোট গানের সংখ্যা দশ হাজারেরও বেশি।   এছাড়া ভারতের ৩৬টি আঞ্চলিক ভাষাতে ও বিদেশি ভাষায় গান গাওয়ার একমাত্র রেকর্ডটি তারই। তিনি ২০২২ সালের ৬ ফেব্রুয়ারি মুম্বাইয়ে ৯২ বছর বয়সে মৃত্যুবরণ করেন।
তিনি ৩টি জাতীয় চলচ্চিত্র পুরস্কার, ১৫টি বাংলা চলচ্চিত্র সাংবাদিক সমিতি পুরস্কার, ৪টি শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার, ২টি বিশেষ ফিল্মফেয়ার পুরস্কার, ফিল্মফেয়ার আজীবন সম্মাননা পুরস্কারসহ অসংখ্য পুরস্কার অর্জন করেছেন। ১৯৭৪ সালে তিনি প্রথম ভারতীয় হিসেবে রয়্যাল অ্যালবার্ট হলে সঙ্গীত পরিবেশন করেন।
পাঁচ ভাইবোনের মধ্যে লতা সর্বজ্যেষ্ঠ। তার বাকি ভাইবোনেরা হলেন - আশা ভোঁসলে, ঊষা মঙ্গেশকর, মীনা মঙ্গেশকর ও হৃদয়নাথ মঙ্গেশকর।
প্রারম্ভিক জীবন
লতা মঙ্গেশকর ১৯২৯ সালের ২৮শে সেপ্টেম্বর তৎকালীন ইন্দোর রাজ্যের রাজধানী ইন্দোর (বর্তমান মধ্যপ্রদেশ) জন্মগ্রহণ করেন। তার পিতা পণ্ডিত দীনানাথ মঙ্গেশকর একজন মারাঠি ও কোঙ্কিণী সঙ্গীতজ্ঞ এবং মঞ্চ অভিনেতা ছিলেন। তার মাতা সেবন্তী (পরবর্তী নাম পরিবর্তন করে সুধামতি রাখেন) বোম্বে প্রেসিডেন্সির তালনারের (বর্তমান উত্তর-পশ্চিম মহারাষ্ট্র) একজন গুজরাতি নারী ছিলেন। তিনি দীনানাথের দ্বিতীয় স্ত্রী ছিলেন। তার প্রথম স্ত্রী নর্মদা সেবন্তীর বড়বোন ছিলেন, যিনি মৃত্যুবরণ করেছিলেন।
শৈশবে বাড়িতে থাকাকালীন কে এল সায়গল ছাড়া আর কিছু গাইবার অনুমতি ছিল না তার। বাবা চাইতেন ও শুধু ধ্রপদী গান নিয়েই থাকুক। জীবনে প্রথম রেডিও কেনার সামর্থ্য যখন হলো, তখন তার বয়স আঠারো। কিন্তু রেডিওটা কেনার পর নব ঘুরাতেই প্রথম যে খবরটি তাকে শুনতে হয় তা হচ্ছে, কে. এল. সায়গল আর বেঁচে নেই। সঙ্গে সঙ্গেই রেডিওটা ফেরত দিয়ে দেন তিনি। ৫ বছর বয়সে বাবার পরিচালিত গীতি-নাট্যে অভিনয় করেন। ১৯৪১ সালে রেডিওতে দুটি গান রেকর্ড করেন, বাবার মৃত্যুর পর পেশা জীবনে পা রাখেন। ১৩ বছর বয়সে মারাঠি গানের রেকর্ড হয়, কিন্তু সে গান সিনেমা থেকে বাদ যায়। তাঁর প্রথম হিন্দি গান মারাঠি 'জগভাউ' নামক ছবিতে। হিন্দি চলচ্চিত্র 'আপ কি সেবা মে' প্রথম হিন্দি গান গেয়েছেন তিনি। তারপর  ১৯৪৮এ প্রযোজক শশধর মুখোপাধ্যায়-এর ছবি 'শহিদ' ছবিতে তিনি সুযোগ পান এবং মজবুর সিনেমায় 'দিল মেরা তোড়া' গানে তিনি বিশেষ জনপ্রিয়তা পান।
পুরস্কার ও স্বীকৃতি
লতা মঙ্গেশকর তার কর্মজীবনে অসংখ্য পুরস্কার ও সম্মাননা অর্জন করেছেন। তিনি ভারতের সর্বোচ্চ অসামরিক সম্মাননা ভারতরত্ন (২০০১), দ্বিতীয় সর্বোচ্চ অসামরিক সম্মাননা পদ্মবিভূষণ (১৯৯৯), তৃতীয় সর্বোচ্চ অসামরিক সম্মাননা পদ্মভূষণে (১৯৬৯) ভূষিত হয়েছেন। এই সঙ্গীতশিল্পীকে ২০০৭ সালে ফ্রান্স সরকার তাদের সর্বোচ্চ অসামরিক সম্মাননা লেজিওঁ দনরের অফিসার খেতাব প্রদান করেছে। এছাড়া তিনি দাদাসাহেব ফালকে পুরস্কার (১৯৮৯), মহারাষ্ট্র ভূষণ পুরস্কার (১৯৯৭), এনটিআর জাতীয় পুরস্কার (১৯৯৯), জি সিনে আজীবন সম্মাননা পুরস্কার (১৯৯৯), এএনআর জাতীয় পুরস্কার (২০০৯), শ্রেষ্ঠ নারী নেপথ্য কণ্ঠশিল্পী বিভাগে ৩টি জাতীয় চলচ্চিত্র পুরস্কার এবং ১৫টি বাংলা চলচ্চিত্র সাংবাদিক সমিতি পুরস্কার পেয়েছেন। তিনি শ্রেষ্ঠ নারী নেপথ্য কণ্ঠশিল্পী বিভাগে ৪টি ফিল্মফেয়ার পুরস্কার অর্জন করেছেন। তিনি ১৯৬৯ সালে নতুন প্রতিভা বিকাশের লক্ষ্যে শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কার প্রত্যাখ্যান করেন। পরবর্তী কালে তিনি ১৯৯৩ সালে ফিল্মফেয়ার আজীবন সম্মাননা পুরস্কার এবং ১৯৯৪ ও ২০০৪ সালে দুইবার ফিল্মফেয়ার বিশেষ পুরস্কার অর্জন করেন। ১৯৭৪ সালে সব চেয়ে বেশি সংখ্যক গান রেকর্ড করার জন্য গিনেস বুক অফ রেকর্ডে তাঁর নাম ওঠে। তাঁকে ১৯৮০ সালে দক্ষিণ আমেরিকার সুরিনামে র সাম্মানিক নাগরিকত্ব প্রদান করা হয়। ১৯৮৭ সালে আমেরিকা র সাম্মানিক নাগরিকত্ব পান। ১৯৯০ সালে পুনে বিশ্ববিদ্যালয় থেকে তাঁকে সাম্মনিক ডক্টরেট প্রদান করা হয় । ১৯৯৬ সালে ভিডিওকন স্ক্রিন লাইফটাইম পুরস্কার। ২০০০ সালে আই আই এফ লাইফ টাইম অ্যাচিভমেন্ট পুরস্কার এরকম আরো বহু পুরস্কার ও সম্মানে তিনি ভূষিত।
উল্লেখযোগ্য বাংলা গান
বাংলাতে ২০০টি গান রেকর্ড করেছিলেন। তারমধ্যে কিছু উল্লেখযোগ্য গান -
উল্লেখযোগ্য হিন্দি গান
তাঁর গলায় পনেরো হাজারেরও বেশি হিন্দি গান রয়েছে। উল্লেখযোগ্য কিছু হিন্দি ছায়াছবির জনপ্রিয় গান   -
অ্যালিসন ক্যারল
জীবনী
মার্চ 27, 1985 সালের মার্চ ইংল্যান্ডের সারে-এর ক্রয়ডনে অ্যালিসন ক্যারল জন্মগ্রহণ করেন। তিনি উরড্যাং অ্যাকেডেমি ইন মিউজিকাল থিয়েটারে প্রশিক্ষণ নেন এবং ২০০৭ সালে সেখান থেকে ডিস্টিংশানসহ স্নাতক ডিগ্রি লাভ করেন। তিনি পেশাদার প্রদর্শনী জিমন্যাস্ট হিসেবে যুক্তরাজ্যের প্রতিনিধিত্ব করেছেন। বর্তমানে তিনি কিশোর জিমন্যাস্টদের একজন প্রশিক্ষক হিসেবে এবং ব্রিটিশ জাতীয় চ্যাম্পিয়নশিপের জয়ী জুনিয়র দলের কোরিওগ্রাফির কাজ করেন। ২০০৭ সাল থেকে তিনি একজন নিবন্ধিত অভিনেত্রী।
আজ রঙ হেঁ
আজ রঙ হেঁ একটি সুফি ভিত্তিক কাউয়ালি সঙ্গীত যার গীতিকার প্রখ্যাত সুফি সাধক আমীর খসরু।  কালামটিতে (গান) আমীর খসরু তার মুর্শিদ (পীর) ভারতীয় উপমহাদেশের প্রখ্যাত সুফি সাধক নিজামুদ্দিন আউলিয়ার আধ্যাত্বিক ক্ষমতার বন্দনা করেছেন। এটি প্রধানত সুফি ঘরনার কালাম যা কাউয়ালি অনুষ্ঠানের শেষ পর্বে পরিবেশন করা হয়ে থাকে।
পরিবেশন
২০১২ সালে কোক স্টুডিওর পাকিস্তানি ভার্সনের ৫ম সিজনে পাকিস্তানের প্রখ্যাত গায়ক হাদিকা কিয়ানি গানটি পরিবেশন করেন।
২০১৬ সালে কোক স্টুডিওর পাকিস্তানি ভার্সনের ৯ম সিজনে প্রয়াত আমজাদ সাবরি এবং রাহাত ফতেহ আলী খান গানটি নতুন আঙ্গিকে পরিবেশন করেন। ২০১৬ সাল থেকে প্রায় ৪০ বছর পূর্বে একটি ঐতিহ্যবাহী কাউয়ালি সঙ্গীতের অনুষ্ঠানে ভারতীয় উপমহাদেশের শ্রেষ্ঠ কাউয়াল নুসরাত ফাতেহ আলী খান এবং  গোলাম ফরিদ সাবরির যৌথ পরিবেশনায় কালামটি পরিবেশিত হয়েছিল।
বম ভাষা
বম ভাষা বম নৃগোষ্ঠীর ভাষা। এই ভাষা চীনা-তিব্বতি ভাষা পরিবারের কুকি-চিন-নাগা শাখার অন্তর্ভুক্ত।
ইতিহাস
১৮৯৪ সালে রেভারেন্ড জে এইচ লরেইন ও রেভারেন্ড এফ ডব্লিউ স্যাভেজ আইজলে রোমান বর্ণমালা অনুসরণে একটি লিপির প্রবর্তন করেন। মিজোরাম থেকে আসা লুসাই ধর্মপ্রচারকদের মাধ্যমে এ লিপি বম-পাংখোয়াদের মধ্যে প্রচলিত হয়। এ বর্ণমালায় ২৫টি রোমান বর্ণ ব্যবহার করা হয়।
ভৌগোলিক বিস্তার
বমদের বসবাস মূলত বাংলাদেশের চট্টগ্রামের বান্দরবান জেলায়। এ ছাড়া রাঙামাটির বিলাইছড়িতেও কিছু কিছু বম বাস করে। ১৯৯১ সালের আদমশুমারি অনুযায়ী, এদের লোকসংখ্যা ছয় হাজার ৯৭৮। বমরা একাধিক নামে পরিচিত, যেমন: বম, বন, বাউন, বোনজোগি, বঙ। গবেষকদের ধারণা, এককালে চীনের মূল ভূখণ্ডের চিনলুং এলাকায় এ জনগোষ্ঠীর বসবাস ছিল। পরে বার্মার চেনদুইন ও ইরাবতী নদীর মধ্যবর্তী অঞ্চলে এরা সরে আসে।
ধ্বনিব্যবস্থা
রোমান হরফকে বম ধ্বণির সাথে মিলিয়ে ধ (আ) ধ ি(অ) ন (বি) পয (চ) ইত্যাদি ২৫টি বর্ণ বিশিষ্ট বম বর্ণমালা উদ্ভাবন করা হয়।
মার্থোমা নাস্রাণিগণ
মার্থোমা নাস্রাণিগণ, যাদেরকে ভারতের সিরীয় খ্রিস্টানও বলা হয়, বা মার্থোমা সূরিয়ানী নাস্রাণি, মলঙ্কর নাস্রাণি, বা নাস্রাণি মাপ্পিলা, কেরল ( মালাবার অঞ্চল ) রাজ্যের ভারতীয় খ্রিস্টানদের একটি জাতি-ধর্মীয় সম্প্রদায়, যারা বেশিরভাগ ক্ষেত্রে অংশ, সিরীয় খ্রিস্টান ধর্মের পূর্ব এবং পশ্চিমা লিটারজিকাল আচার ব্যবহার করে।  প্রথম শতাব্দীতে প্রেরিত থোমার ধর্মপ্রচারের কার্যকলাপ থেকে তারা তাদের উৎপত্তি খুঁজে পায়।  মার্থোমা নাস্রাণিগণরা ঐতিহাসিকভাবে প্রাচ্যের চার্চের অনুক্রমের একটি অংশ ছিল কিন্তু এখন তারা বিভিন্ন পূর্ব ক্যাথলিক, ওরিয়েন্টাল অর্থোডক্স, প্রোটেস্ট্যান্ট এবং স্বাধীন সংস্থায় বিভক্ত, প্রতিটি তাদের নিজস্ব লিটার্জি এবং ঐতিহ্য সহ। তারা মালয়ালী এবং মালয়ালম ভাষায় কথা বলে। নাস্রাণি বা নাজ়ারেতী, খ্রিস্টানদের জন্য একটি সিরীয় শব্দ, যারা নিকট প্রাচ্যে খ্রিস্টান ধর্মে প্রথম ধর্মান্তরিতদের মধ্যে ছিলেন।
ইস্টার্ন ক্যাথলিক উপদল রোমের হলি সি-এর সাথে সম্পূর্ণ যোগাযোগে রয়েছে। এর মধ্যে রয়েছে উপরে উল্লিখিত সাইরো-মালাবার চার্চের পাশাপাশি সাইরো-মালঙ্কারা ক্যাথলিক চার্চ, এটি একটি ওরিয়েন্টাল অর্থোডক্স দল থেকে উদ্ভূত যা বিশপ গিভার্গিস ইভানিওসের (মৃত্যু 1953) অধীনে 1930 সালে রোমের সাথে যোগাযোগে প্রবেশ করেছিল। যেমন মালঙ্কারা ক্যাথলিক চার্চ সিরিয়াক অর্থোডক্স চার্চের পশ্চিম সিরিয়াক লিটার্জি নিযুক্ত করে, অন্যদিকে সাইরো-মালাবার চার্চ পূর্বের ঐতিহাসিক চার্চের পূর্ব সিরিয়াক লিটার্জি নিযুক্ত করে।
ইরাক ভিত্তিক অ্যাসিরিয়ান চার্চ অফ দ্য ইস্ট আর্চডায়োসিস এর মধ্যে রয়েছে থ্রিসুর ভিত্তিক ক্যালডিয়ান সিরিয়ান চার্চ। তারা সাইরো-মালাবার চার্চের মধ্যে একটি সংখ্যালঘু দল ছিল, যারা 1870 এর দশকে পূর্ব বিশপের চার্চের সাথে বিভক্ত হয়ে যোগ দেয়। অ্যাসিরিয়ান চার্চ হল প্রাচ্যের চার্চের একটি বংশধর চার্চ। এইভাবে এটি ভারতের মার্থোমা নাস্রাণিদের ঐতিহ্যবাহী মণ্ডলীর ধারাবাহিকতা গঠন করে।
ওরিয়েণ্টীয় প্রোটেস্ট্যান্ট সম্প্রদায়ের মধ্যে রয়েছে মার্থোমা সিরিয়ান চার্চ এবং সন্ত থোমা ইভাঞ্জেলিক্যাল চার্চ অফ ইন্ডিয়া । মার্থোমা সিরিয়ান চার্চ মলঙ্কর চার্চের একটি অংশ যা 1800-এর দশকে ব্রিটিশ অ্যাংগ্লিকীয় মিশনারিদের প্রভাবের কারণে আব্রাহাম মালপানের অধীনে একটি সংস্কার আন্দোলনের মধ্য দিয়ে গিয়েছিল। মার্থোমা চার্চ লিটারজিকাল পশ্চিম সিরিয়াক রীতির একটি সংস্কারকৃত বৈকল্পিক নিয়োগ করে। ভারতের সন্ত থমাস ইভাঞ্জেলিক্যাল চার্চ হল একটি ধর্মপ্রচারক দল যা 1961 সালে মার্থোমা চার্চ থেকে বিচ্ছিন্ন হয়ে যায়
সিএসআই সিরিয়ান খ্রিস্টানরা হল মলঙ্কর সিরীয় খ্রিস্টানদের একটি সংখ্যালঘু দল, যারা 1836 সালে অ্যাংগ্লিকীয় চার্চে যোগ দিয়েছিল এবং অবশেষে ভারতের স্বাধীনতার পরে 1947 সালে দক্ষিণ ভারতের চার্চের অংশ হয়ে ওঠে। সিএসআই ও মার্থোমা সিরীয় চার্চের সম্পূর্ণ যোগাযোগে রয়েছে।  বিংশ শতাব্দীর মধ্যে, সিরিয়ার বিভিন্ন খ্রিস্টান পেন্টেকোস্টাল এবং অন্যান্য ধর্মপ্রচারে যোগ দেয় যেমন কেরালা ব্রাদারেন, ইন্ডিয়ান পেন্টেকস্টাল চার্চ অফ গড, অ্যাসেম্বলি অফ গড ইত্যাদি। তারা পেন্টেকোস্টাল সন্ত থমাস খ্রিস্টান নামে পরিচিত।
বাকার রুটি
বাকার রুটি শব্দটি সাধারণত ইন্দোনেশিয়ান এবং মালয় উভয় ভাষাতেই বর্তমান। এই শব্দটির মাধ্যমে সাধারণত সেঁকা রুটি বা টোস্টকে বোঝায়। এটি সাধারণত গ্রিল বা ভুনা করা সাদা রুটি। ব্রুনাই, ইন্দোনেশিয়া এবং মালয়েশিয়ার মতো দেশগুলিতে এই খাবারটি একটি জনপ্রিয় প্রাতঃরাশ। এই বাকার রুটি চায়ের সাথে পরিবেশন করা হয়। এটি একটি আঞ্চলিক ঐতিহাসিক ঐতিহ্য। পুরানো সময়ে স্থানীয় সমগ্র অঞ্চল জুড়ে অনেক সম্প্রদায়ের মানুষ কাঠকয়লা ব্যবহার করে বাকার রুটি প্রস্তুত করত। এখন আধুনিক প্রযুক্তির আবির্ভাবের সাথে কাঠকয়লার ব্যবহার কমে গেছে এবং তার বদলে অত্যাধুনিক গ্রীল করার মেশিন ব্যবহার করা হচ্ছে।
বাকার রুটি সাধারণত চিনি, মার্জারিন, মাখন, চিনাবাদাম থেকে প্রস্তুত মাখন এবং নারকেলের জেলি বা কায়া সহযোগে খাওয়া হয় ।
ইন্দোনেশিয়া
থাম্ব|ইন্দোনেশিয়ান বাকার রুটি আধুনিক রূপ ইন্দোনেশিয়াতে বাকার রুটি সাধারণত একটি গ্রিল করা বা ভুনা করা সাদা রুটির স্যান্ডউইচ হিসাবে প্রস্তুত করা হয়। এই রুটির ভেতরে বিভিন্ন স্বাদের পুর ভরা থাকে। এটি হালকা প্রাতরাশ হিসাবে খাওয়া হয়। এটি ইন্দোনেশিয়ার রাস্তার অস্থায়ী খাবার দোকানগুলির বিশেষ জনপ্রিয় পদ। ডাচ ঔপনিবেশিক শাসনের যুগে ইন্দোনেশিয়ায় বাকার রুটি খাবার হিসাবে জনপ্রিয়তা পায়। এটি সাধারণত মাখন, কনডেন্সড মিল্ক বা ডাচ চিজ দিয়ে পরিবেশন করা হত। ইন্দোনেশিয়ার স্বাধীনতার পর বাকার রুটি ইন্দোনেশিয়ার সর্বত্র জনপ্রিয় খাদ্য হিসাবে প্রতিষ্ঠিত হয়। থাম্ব| চকোলেট স্বাদের রোটি বাকর
মালয়েশিয়া
মালয়েশিয়ায়তে নারকেল জেলি বা কায়া এবং ঠান্ডা মাখন সহযোগে বাকার রুটি খাওয়া হয়। এটি এই দেশের খুবই জনপ্রিয় একটি খাবার। সিঙ্গাপুরে বাকার রুটির সাধারন রন্ধন পদ্ধতি অনুসরন করা হয়। সিঙ্গাপুরের কেয়া টোস্ট ও বাকার রুটি এক ও অভিন্ন খাদ্যপদ হিসাবে বিবেচিত হয়।
বাকার রুটির একটি বিভিন্ন প্রকরন টিটাব রুটি নামে পরিচিত। এটি একটি পুরু গরম টোস্ট বা সেঁকা রুটি যার চারটি কোণে কায়ার প্রলেপ দেওয়া হয়। এর বিশেষত্ব হল এই যে, একটি অর্ধ-সিদ্ধ ডিম এর উপরে রেখে এটি পরিবেশন করা হয়।
পাকিস্তান রেলওয়েস ক্লাস জেডসিইউ৩০
পাকিস্তান রেলওয়ে ক্লাস জেডসিইউ৩০ পাকিস্তানের একটি ১৬৭৬ মি.মি. গেজের ডিজেল-বৈদ্যুতিক লোকোমোটিভ শ্রেণী।
প্রস্তুতকারক বিবরণ
চীনের সিআরআরসি জাইয়াং কোম্পানি জাইলোকো এসডিডি২৩ মডেল হিসেবে এই শ্রেণির মোট ৩৪টি লোকোমোটিভ তৈরি করে এবং ২০১৪ সাল থেকে এরা রেল পরিষেবায় রয়েছে।
প্রযুক্তিগত বিবরণ
জেডসিইউ৩০ যাত্রীবাহী পরিষেবার জন্য নির্মিত। এই লোকোগুলি ৩০০০ অর্শ্বশক্তি বিশিষ্ট। প্রাইম মুভার হলো ক্যাটারপিলার টাইপ ৩৫১৬বি। এরা ১২০ কিমি/ঘণ্টা বেগে চলতে পারে।
সংখ্যায়ন
এদেরকে ৬৩০১ থেকে ৬৩২৯ এবং ৬৩৫১ থেকে ৬৩৫৫ পর্যন্ত সংখ্যায়িত করা হয়।
বৈকল্পিক
যাত্রীবাহী সেবার জন্য, ভিন্ন স্পেসিফিকেশনে এই লোকোমোটিভের অনুরূপ জেডসিইউ২০ শ্রেণীর লোকো তৈরি করা হয়েছে।
লোহাগাড়া (দ্ব্যর্থতা নিরসন)
লোহাগাড়া শব্দটি দিয়ে বোঝানো হতে পারে:
শাহরিন ইসলাম চৌধুরী তুহিন
শাহরিন ইসলাম চৌধুরী তুহিন হলেন একজন বাংলাদেশী রাজনীতিবিদ ও সাবেক সংসদ সদস্য। তিনি নীলফামারী-১ আসন থেকে নির্বাচিত ৬ষ্ঠ জাতীয় সংসদ সদস্য। তিনি বাংলাদেশ জাতীয়তাবাদী দল – বিএনপির জাতীয় কার্যনির্বাহী কমিটি ২০১৬ এর একজন সদস্য।
জন্ম পরিচয় ও শিক্ষা
তুহিন রাজশাহীতে জন্মগ্রহণ করেন। তার পৈতৃক বাড়ি হল নীলফামারী জেলার ডোমার উপজেলার গোমনাতিতে। তার পিতার নাম রফিকুল ইসলাম চৌধুরী, যিনি রাজশাহী বিশ্ববিদ্যালয়ে অর্থনীতির অধ্যাপক ও ডীন ছিলেন। তুহিনের মাতার নাম সেলিনা ইসলাম। তার মা বাংলাদেশের প্রাক্তন প্রধানমন্ত্রী খালেদা জিয়ার বড় বোন , সে হিসাবে তুহিন খালেদা জিয়ার ভাগ্নে।
রাজনৈতিক জীবন
তুহিন ১৯৯৬ সালের ফেব্রুয়ারিতে অনুষ্ঠিত ৬ষ্ঠ জাতীয় সংসদ নির্বাচনে সংসদ সদস্য নির্বাচিত হন। এক এগারোর তত্বাবধায়ক সরকারের করা একাধিক মামলার দায়ে তিনি বর্তমানে পলাতক রয়েছেন।
মধুকর শমসের রাণা
থাম্ব|মধুকর এসজেবি রাণা মধুকর শমসের জঙ্গ বাহাদুর রাণা (मधुकर सम्शेर राणा) (১৯ জুলাই ১৯৪১ - ১৬ অক্টোবর ২০১৯) একজন নেপালি উন্নয়ন অর্থনীতিবিদ, যিনি ২০০৫ সালে নেপালের অর্থ মন্ত্রীর দায়িত্ব পালন করেছিলেন, এবং নেপালের দক্ষিণ এশীয় ম্যানেজমেন্ট ইনস্টিটিউটে অর্থনীতির অধ্যাপক ছিলেন। তিনি নেপালের রাণা রাজবংশের সদস্য।
ধর্ম রক্ষতি রক্ষিতঃ
ধর্ম রক্ষতি রক্ষিতঃ (धर्मो रक्षति रक्षितः; IAST: dharmo rakṣati rakṣitaḥ) একটি জনপ্রিয় সংস্কৃত বাক্যাংশ এবং মনুসংহিতা শ্লোক ৮.১৫ ও মহাভারতে উল্লিখিত।   এটির অর্থ হলো "ধর্ম তাদের রক্ষা করে যারা এটি রক্ষা করে।"  ইংরেজিতে ধর্মের নিকটতম প্রতিশব্দ হল ধার্মিকতা (righteousness) এবং নীতিশাস্ত্র (ethics)।
বাক্যটি একটি সম্পূর্ণ মনুসংহিতা শ্লোকের একটি অংশ যা হলো:
"dharma eva hato hanti dharmo rakṣati rakṣitaḥ tasmād dharmo na hantavyo mā no dharmo hato'vadhīt"
- Manusmriti 8.15
"धर्म एव हतो हन्ति धर्मो रक्षति रक्षितः तस्माद्धर्मो न हन्तव्यो मा नो धर्मो हतोऽवधीत्"
মনুসংহিতা প্রথম অনুবাদ করেন স্যার উইলিয়াম জোন্স ১৭৭৬ সালে অন্যান্য সংস্কৃত ধর্মীয় বই সহ ব্রিটিশ ভারতে হিন্দুদের জন্য আইনী বিধান করার জন্য।
এটি ভারতীয় গোয়েন্দা সংস্থা রিসার্চ অ্যান্ড অ্যানালাইসিস উইং, ভারতের সুপ্রিম কোর্ট এবং ন্যাশনাল ল স্কুল অফ ইন্ডিয়া ইউনিভার্সিটির মূলমন্ত্র ।
ঘাগড়া বাড়েরা উচ্চ বিদ্যালয়
ইতিহাস
ঘাগড়া বাড়েরা উচ্চ বিদ্যালয় স্থানীয় শিক্ষার উন্নয়নের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের উদ্যাগে ১৯৬৮ সালে প্রতিষ্ঠা লাভ করে।
ক্যাম্পাস
ছাত্রছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ৩টি ভবন।
শিক্ষক-শিক্ষার্থী
স্কুলে মোট শিক্ষক আছেন ১৪ জন এবং মোট শিক্ষার্থী ৫৬৮ জন।
গুরুদাসনগর রেলওয়ে স্টেশন
গুরুদাসনগর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার গুরুদাসনগর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
মধ্যনগর থানা
মধ্যনগর থানা বাংলাদেশের সুনামগঞ্জ জেলার অন্তর্গত মধ্যনগর উপজেলার একটি থানা।
প্রতিষ্ঠাকাল
১৯৭১ সালে বাংলাদেশের মুক্তিযুদ্ধের পর মধ্যনগর বর্তমান থানা কমপ্লেক্সে স্থাপিত হয় Anti Dacoit Police Camp (ADPC)। জনগণের সীমাহীন দুঃখ-দুর্দশা লাঘব ও আইনশৃঙ্খলা উন্নয়নের নিমিত্তে জাতির জনক বঙ্গবন্ধু শেখ মুজিবুর রহমানের নির্দেশে ১৯৭৪ সালে তৎকালীন পররাষ্ট্রমন্ত্রী আব্দুস সামাদ আজাদের আন্তরিক প্রচেষ্টায় মধ্যনগর থানা গঠিত হয়।
প্রশাসনিক এলাকাসমূহ
ধর্মপাশা উপজেলার ৪টি ইউনিয়নের প্রশাসনিক কার্যক্রম মধ্যনগর থানার আওতাধীন।
ওরাওঁ
ওরাওঁ, দক্ষিণ এশিয়ার একটি বড় উপজাতি। ভারতের ঝাড়খণ্ড রাজ্য, ছত্রিশগড়, মধ্যপ্রদেশ, ওড়িশা এবং পশ্চিমবঙ্গে এঁদের বাস। এছাড়া, ভারতের বাইরে বাংলাদেশেও এঁরা বাস করেন । ওরাঁও রা যে ভাষায় কথা বলেন, তার নাম কুরুখ ভাষা। তাদেরকে কুরুখ জাতিও বলা হয়। এটি দ্রাবিড় ভাষা গোষ্ঠীর অন্তর্গত।
উৎস
ওরাঁও আদিবাসীরা নৃতাত্ত্বিক বিচারে আদি-অস্ট্রেলীয় (প্রোটো-অস্ট্রেলীয়) জনগোষ্ঠীর উত্তর পুরূষ। নৃতত্ত্ববিদগণের মতে একই অম্ফলের মুণ্ডা, মালপাহাডি় ও সাঁওতালদের সঙ্গে ওরাঁওদের ঘনিষ্ঠ জনতাত্ত্বিক সম্পর্ক রযে়ছে। ভারতীয় নৃতাত্ত্বিক সোসাইটির মতানুসারে কুরুখ জাতি বা ওরাঁওদের আদিবাস ছিলো কঙ্কন অঞ্চলে যেখান থেকে তারা অভিবাসিত হয়ে উত্তর ভারতে চলে আসে। কঙ্কনি ভাষার সাথে কুরুখ ভাষার উল্লেখযোগ্য সাদৃশ্য রয়েছে।
সংস্কৃতি
ওরাওঁদের প্রধান উৎসবের নাম কারাম।বর্তমানে তারা সনাতন ও খ্রিষ্টান ধর্ম পালন করে।
কাতরাজ-দেহু রোড বাইপাস
কাত্রজ-দেহু রোড বাইপাস (ওয়েস্টেরলি বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুণে তে অবস্থিত। এটি পুণে শহরের বাইরের দিকের এলাকাগুলি যোগাযোগ করে। উত্তরে দেও রোডের থেকে দক্ষিণে কাত্রজ ৪০ কিলোমিটার  প্রসারিত। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে। উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪৮-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।
হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করার লক্ষ্যে এই সড়কটি নির্মান করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে। শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল  শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই  বাইপাসকে ছেদ করছে।
প্রস্থান সংযোগ
নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:
মিশাল আল-আহমেদ আল-জাবের আল-সাবাহ
মিশাল আল-আহমদ আল-জাবের আল-সাবাহ (الشيخ مشعل الأحمد الجابر الصباح; এছাড়াও Meshal, Mishaal বা Meshaal বানান; জন্ম ২৭ সেপ্টেম্বর ১৯৪০) হলেন‌ কুয়েতের বর্তমান যুবরাজ।
বয়সী বৃদ্ধ, তিনি বিশ্বের সবচেয়ে বয়স্ক ক্রাউন প্রিন্স।
জীবনী
১৯ সেপ্টেম্বর ২০২২-এ, মিশাল ওয়েস্টমিনস্টার অ্যাবে, লন্ডনে রানী দ্বিতীয় এলিজাবেথের রাষ্ট্রীয় অন্ত্যেষ্টিক্রিয়ায় যোগদান করেন।
হেকিমোগলু আলী পাশা মসজিদ
সংযোগ=//upload.wikimedia.org/wikipedia/commons/thumb/8/8c/Hekimoglu_Ali_Pasha_Mosque_complex_DSCF7231.jpg/189px-Hekimoglu_Ali_Pasha_Mosque_complex_DSCF7231.jpg|থাম্ব|227x227পিক্সেল| হেকিমোলু আলি পাশা মসজিদের বাইরের দৃশ্য হেকিমোলু আলি পাশা মসজিদ তুরস্কের ইস্তাম্বুলের ফাতিহ জেলার একটি মসজিদ। এটি হেকিমোগ্লু আলী পাশা দ্বারা কমিশন করা হয়েছিল এবং ১৭৩৪-১৭৩৫ সালে সম্পন্ন হয়। এটিকে কুল্লিয়ে (দাতব্য ধর্মীয় কমপ্লেক্স) সহ শাস্ত্রীয় অটোমান স্থাপত্যের শেষ কাজ হিসাবে বিবেচনা করা হয়। মসজিদের স্থপতিরা হলেন ছুহাদার ওমর আগা এবং হাকি মুস্তফা আগা।
স্থাপত্য
মসজিদটি একটি কুল্লিয়ে কমপ্লেক্সের অংশ যা একটি খানকাহ, একটি তুরবে, একটি শাদিরভান, একটি গ্রন্থাগার, একটি সেবিল, একটি সমাধি এবং একটি প্রাথমিক বিদ্যালয় নিয়ে গঠিত। এটি অটোমান স্থাপত্যের টিউলিপ পিরিয়ড পর্যায়ের শেষ প্রধান স্মৃতিস্তম্ভ এবং "শাস্ত্রীয়" অটোমান শৈলীর শেষ প্রতিনিধি। মসজিদটি একটি সামগ্রিক ধ্রুপদী রূপকে প্রতিফলিত করে এবং কাছাকাছি সেরাহ পাশা মসজিদের (১৬ শতকের শেষের দিকে) অনুরূপ, কিন্তু একটি বাগান ঘেরের চারপাশে কমপ্লেক্সের বিভিন্ন উপাদানের নমনীয় স্থাপনা নতুনটির প্রতিফলন ঘটায়। স্বাদে পরিবর্তন। উদাহরণস্বরূপ, কমপ্লেক্সের প্রধান ফটকটি একটি গ্রন্থাগার দ্বারা শীর্ষে রয়েছে, একটি বৈশিষ্ট্য যা পূর্ববর্তী সময়ে অস্বাভাবিক ছিল। এটির প্রতিষ্ঠাতার সমাধির পাশে রাস্তার কোণে একটি অত্যন্ত অলঙ্কৃত সেবিল রয়েছে।
মসজিদটি সর্বশেষ একটি "ষড়ভুজ বলডাকুইন" নকশা নিযুক্ত করেছে, যার অর্থ হল মূল গম্বুজটি ষড়ভুজ গঠনে সাজানো ছয়টি স্তম্ভ বা বাট্রেস দ্বারা সমর্থিত, স্তম্ভের মধ্যবর্তী স্থান দখল করে আধা-গম্বুজগুলি। মসজিদের অভ্যন্তরভাগ হালকা এবং টেকফুরসারে ভাটির টাইলস দিয়ে সজ্জিত, যা পূর্ববর্তী ইজনিক যুগের তুলনায় কম মানের ছিল। টাইলসের একটি দল মক্কার গ্রেট মসজিদের একটি চিত্রের সাথে আঁকা হয়েছে, এটি একটি আলংকারিক বৈশিষ্ট্য যার এই সময়কালে একাধিক উদাহরণ ছিল।
তাহিতি জাতীয় ফুটবল দল
তাহিতি জাতীয় ফুটবল দল (Équipe nationale de football de Tahiti, Tahiti national football team) হচ্ছে আন্তর্জাতিক ফুটবলে তাহিতির প্রতিনিধিত্বকারী পুরুষদের জাতীয় দল, যার সকল কার্যক্রম তাহিতির ফুটবলের সর্বোচ্চ নিয়ন্ত্রক সংস্থা তাহিতীয় ফুটবল ফেডারেশন দ্বারা নিয়ন্ত্রিত হয়।   এই দলটি ১৯৯০ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা ওশেনিয়া ফুটবল কনফেডারেশনের সদস্য হিসেবে রয়েছে। ১৯৫২ সালের ২১শে সেপ্টেম্বর তারিখে, তাহিতি প্রথমবারের মতো আন্তর্জাতিক খেলায় অংশগ্রহণ করেছে; তাহিতির পাপেতেতে-এ অনুষ্ঠিত তাহিতি ফরাসি পলিনেশিয়া হিসেবে নিউজিল্যান্ডের মধ্যকার উক্ত ম্যাচটি ২–২ গোলে ড্র হয়েছে।
১১,৭০০ ধারণক্ষমতাবিশিষ্ট পাতের তে হোনো নুই স্টেডিয়ামে তোয়া আইতো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ফরাসি পলিনেশিয়ার পিরায়ে অবস্থিত। বর্তমানে এই দলের ম্যানেজারের দায়িত্ব পালন করছেন সামুয়েল গার্সিয়া এবং অধিনায়কের দায়িত্ব পালন করছেন তেফানার মধ্যমাঠের খেলোয়াড় স্তানলি আতানি।
তাহিতি এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, ওএফসি নেশন্স কাপে তাহিতি অন্যতম সফল দল, যেখানে তারা ১টি (২০১২) শিরোপা জয়লাভ করেছে। এছাড়াও, তাহিতি ২০১৩ ফিফা কনফেডারেশন্স কাপের গ্রুপ পর্বে অংশগ্রহণ করেছে।
আঙ্গেলো চেন, তেয়ানুই তেহাও, হেইমানো বোরেবারে, ফেলিক্স তাগাওয়া এবং নেয়া বেনেটের মতো খেলোয়াড়গণ তাহিতির জার্সি গায়ে মাঠ কাঁপিয়েছেন।
ইতিহাস
১৯৫২ সালের ২১শে সেপ্টেম্বর তারিখে তাহিতি আনুষ্ঠানিকভাবে তাদের প্রথম ফুটবল খেলায় অংশগ্রহণ করে। নিজ মাঠে নিউজিল্যান্ডের বিপক্ষে অনুষ্ঠিত খেলাটি ২–২ গোলে ড্র হয়েছিল। এর সাতদিন পর পুনরায় দলদ্বয় একে অপরের মুখোমুখি হয়, যেখানে নিউজিল্যান্ড ৫–৩ গোলে জয়ী হয়। ৩০শে সেপ্টেম্বর তারিখে তৃতীয়বারের মতো একে অপরের বিরুদ্ধে খেলতে নামে উভয় দল। ২–০ ব্যবধানে জয়ী হয়ে তাহিতি তাদের ফুটবল ইতিহাসে প্রথমবারের মতো জয়ের স্বাদ লাভ করে। কিন্তু, এখনো পর্যন্ত অজানা যে, খেলাটি আন্তর্জাতিক পর্যায়ের ছিল কি-না!
১৯৫৩ সালের সেপ্টেম্বর মাসে। নতুন ক্যালিডোনিয়ায় তাহিতি নতুন ক্যালিডোনিয়ার বিপক্ষে তিনটি খেলায় অংশ নয়। প্রথম খেলায় ৫–০ এবং পরবর্তী দুই খেলায় ৪–১ ব্যবধানে জয়ী হয় দলটি। এরপর তারা নতুন হেব্রিডিজ (যা বর্তমানে ভানুয়াতু নামে পরিচিত) সফরে যায় এবং ভানুয়াতুর বিরুদ্ধে দুইটি খেলায় ৪–২ ব্যবধানে বিজয় লাভ করেছিল।
ওএফসি নেশন্স কাপ
সলোমন দ্বীপপুঞ্জে অনুষ্ঠিত ২০১২ ওএফসি নেশন্স কাপে স্বাগতিক সলোমন দ্বীপপুঞ্জ, নিউজিল্যান্ড, নতুন ক্যালিডোনিয়া, ভানুয়াতু, তাহিতি, ফিজি, পাপুয়া নিউগিনি এবং সামোয়া অংশগ্রহণ করে। লসন তামা স্টেডিয়ামে অনুষ্ঠিত ফাইনালে তাহিতি নতুন ক্যালিডোনিয়াকে স্টিভি ছং হুয়ের বিজয়সূচক গোলে ১–০ ব্যবধানে পরাজিত করে চ্যাম্পিয়ন হয়। এ জয়ের ফলে অস্ট্রেলিয়া ও নিউজিল্যান্ডের পর একমাত্র দল হিসেবে ওএফসি নেশন্স কাপ জয়লাভ করে। পাশাপাশি দলটি ২০১৩ সালের ফিফা কনফেডারেশন্স কাপে অংশগ্রহণের সুযোগ লাভ করে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০২ সালের আগস্ট মাসে প্রকাশিত র‌্যাঙ্কিংয়ে তাহিতি তাদের ইতিহাসে সর্বোচ্চ অবস্থান (১১১তম) অর্জন করে এবং ২০১৬ সালের এপ্রিল মাসে প্রকাশিত র‌্যাঙ্কিংয়ে তারা ১৯৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে তাহিতির সর্বোচ্চ অবস্থান হচ্ছে ৪৫তম (যা তারা ১৯৮৩ সালে অর্জন করেছিল) এবং সর্বনিম্ন অবস্থান হচ্ছে ১৬৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ফ্রান্সিস ম্যাককিনন
ফ্রান্সিস আলেকজান্ডার ম্যাককিনন, ৩৫তম ম্যাককিননের ম্যাককিনন, ডিএল (Francis MacKinnon; জন্ম: ৯ এপ্রিল, ১৮৪৮ - মৃত্যু: ২৭ ফেব্রুয়ারি, ১৯৪৭) লন্ডনের প্যাডিংটন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৭৯ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট দলের প্রতিনিধিত্ব করেন ফ্রান্সিস ম্যাককিনন। দলে তিনি মূলতঃ ডানহাতি ব্যাটসম্যান হিসেবে খেলতেন।
শৈশবকাল
ডব্লিউ জি গ্রেসের তিন মাস পূর্বে ফ্রান্সিস ম্যাককিননের জন্ম হয়। ফোকস্টোনের কাছাকাছি কেন্টের অ্যাক্রাইজ পার্কে জন্মগ্রহণকারী ফ্রান্সিস ম্যাককিনন হ্যারো স্কুলে অধ্যয়ন করেছেন। হ্যারোতে অবস্থানকালে প্রথম একাদশে খেলার সুযোগ পাননি। তবে, কেমব্রিজে অবস্থানকালে ১৮৭০ সালে ঐতিহাসিক খেলায় অংশ নিয়েছিলেন। অক্সফোর্ডের শেষ তিন ব্যাটসম্যানকে আউট করে লাইট ব্লুজকে নাটকীয়ভাবে দুই রানে জয় এনে দিয়েছিলেন।
কেমব্রিজের সেন্ট জোন্স কলেজে ভর্তি হন। ১৮৭১ সালে সেখান থেকেই স্নাতক ডিগ্রি লাভ করেছিলেন তিনি। কেমব্রিজ বিশ্ববিদ্যালয়ের পক্ষে ক্রিকেট খেলায় অংশ নেন ও ব্লুধারী হন। ১৮৭০ সালের সুপরিচিত বিশ্ববিদ্যালয়ের খেলায় অংশ নিয়েছিলেন। শৌখিন ক্রিকেটার হিসেবে ১৮৭০ সালে এমসিসি দলে যোগদান করেন। ঐ দলে ১৮৭০ থেকে ১৮৮৫ সাল পর্যন্ত প্রথম-শ্রেণীর ক্রিকেট খেলেছিলেন।
প্রথম-শ্রেণীর ক্রিকেট
১৮৭০ সাল থেকে ১৮৮৫ সাল পর্যন্ত ফ্রান্সিস ম্যাককিননের প্রথম-শ্রেণীর খেলোয়াড়ী জীবন চলমান ছিল। ১৮৭৫ সালে কেন্টের পক্ষে প্রথম খেলতে শুরু করেন। কেন্টের পক্ষে দশ বছর খেলেন। ১৮৮৪ সালে প্রথমে ব্যাটিংয়ে নেমে ২৮ ও ২৯ রান তুলেন। অস্ট্রেলীয় একাদশের বিপক্ষে এটিই কাউন্টি দলের একমাত্র জয় ছিল। যুদ্ধকালীন এমসিসি’র সভাপতি স্ট্যানলি ক্রিস্টোফারসন খেলায় ৩/১২, উইকেট-রক্ষক এমসি কেম্প ও অ্যালেক হার্ন খেলায় ৭/৬০ লাভ করে দলটির তিনজন জীবিত খেলোয়াড় ছিলেন। ঐ বছরে হ্যাম্পশায়ারের বিপক্ষে তিনি ১১৫ ও ইয়র্কশায়ারের বিপক্ষে ১০২ রান তুলেছিলেন। ৩৩ গড়ে রান তুলেন ও লর্ড হ্যারিসের ৪১ গড়ের পর দ্বিতীয় স্থানে অবস্থান করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্রান্সিস ম্যাককিনন। ২ জানুয়ারি, ১৮৭৯ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।
ব্যক্তিগত জীবন
১৮৭১ থেকে ১৮৯৩ সময়কালে রয়েল ইস্ট কেন্টে ইয়ুম্যানরির ক্যাপ্টেন ছিলেন। ১৮৮৬ সালে সম্মানসূচক মেজর পদে উপনীত হন। এরপর তিনি পদত্যাগ করেন। তাসত্ত্বেও, ১৪ মার্চ, ১৯০০ তারিখে পুনরায় নিযুক্ত হন। ১৯০০ থেকে ১৯০২ সময়কালে কেন্টের শান্তিবিষয়ক বিচারপতি ও ডেপুটি লেফটেন্যান্টের দায়িত্বে ছিলেন। ১৯০৩ সালে পিতার মৃত্যুর পর ম্যাককিনন ক্ল্যানের ৩৫তম প্রধান হিসেবে ম্যাককিননের ম্যাককিনন উপাধি ধারণ করেন।
১৮৭০ সালে নির্বাচিত হন। জীবনের শেষদিন পর্যন্ত এ খেলার প্রতি তার ভালোবাসা ও প্রবল আগ্রহ বজায় ছিল। অস্ট্রেলিয়ায় অবস্থান করে ইংল্যান্ড দলের খেলাগুলোর প্রতিবেদন লিখতে বসতেন। কাউন্টি ক্রিকেট থেকে চলে আসার বাষট্টি বছর পরও খেলার সাথে চমৎকার সম্পর্ক বজায় রেখেছিলেন। ১৮৮৯ সালে কেন্টের সভাপতি হিসেবে মনোনীত হয়েছিলেন। ১৮৮৮ সালে এডমিরাল প্রথম ব্যারন হুডের জ্যেষ্ঠা কন্যা সম্মানীয়া এমিলি হুডের সাথে পরিণয়সূত্রে আবদ্ধ হন। এ দম্পতির এক পুত্র ও এক কন্যা ছিল। দক্ষিণ আফ্রিকায় পিতার ক্রিকেট সফরে সন্তানেরা গিয়েছিল। ১৯৩৪ সালে এমিলির দেহাবসান ঘটে।
দেহাবসান
৮ নভেম্বর, ২০০৯ তারিখে নিউজিল্যান্ডের এরিক টিন্ডিলের দেহাবসানের পর বয়োজ্যেষ্ঠ জীবিত টেস্ট ক্রিকেটারের সম্মাননা লাভ করেছিলেন। ২৭ ফেব্রুয়ারি, ১৯৪৭ তারিখে ৯৯ বছর বয়সে স্কটল্যান্ডের ফরেস এলাকায় ফ্রান্সিস ম্যাককিননের দেহাবসান ঘটে। ৯৮ বছর ৩২৪ দিন বয়সে তার দেহাবসান ঘটে। ঐ সময়ে তিনি প্রথম-শ্রেণীর ক্রিকেটে বয়োজ্যেষ্ঠ ক্রিকেটার ছিলেন।
আবুস সালত উমাইয়া
আবুস সালত উমাইয়া ইবনে আবদুল আজিজ ইবনে আবুত তালত আদ-দানি আন্দালুসি (أبو الصلت; — ২৩ অক্টোবর, ১১৩৪), লাতিন ভাষায় আলবুজালে নামে পরিচিত; হচ্ছেন একজন আন্দালুসীয়-আরব  বহুবিদ্যাবিশারদ, যিনি ফার্মাকোলজি, জ্যামিতি, অ্যারিস্টটলীয় পদার্থবিদ্যা এবং জ্যোতির্বিদ্যা সম্পর্কে লিখেছেন। জ্যোতির্বিদ্যার যন্ত্রের উপর তার কাজগুলি ইসলামি বিশ্ব এবং ইউরোপ উভয় দেশেই পঠিত হয়েছিল। তিনি মাঝে মাঝে পালের্মোতে ভ্রমণ করেন এবং সিসিলির রজারের আদালতে একজন পরিদর্শক চিকিৎসক হিসেবে কাজ করেন। তিনি ইবেরিয়ান উপদ্বীপে এবং দক্ষিণ ফ্রান্সে, তার অনুবাদ কাজের মাধ্যমে ইউরোপে সুপরিচিত হয়ে ওঠেন। তিউনিসে আন্দালুসীয় সঙ্গীত প্রবর্তনের জন্যও তাকে কৃতিত্ব দেওয়া হয়, যা পরবর্তীতে তিউনিসীয় মালুফের বিকাশ ঘটায়।
জীবন
আবু আল-সালত দেনিয়া, আন্দালুসে জন্মগ্রহণ করেন। শৈশবে তার পিতার মৃত্যুর পর, তিনি তোলেদো শহরে আল-ওয়াক্কাশি (১০১৭ — ১০৯৫) ( আবু ইসহাক ইব্রাহিম আল-জারকালির সহকর্মী) এর ছাত্র হয়েছিলেন। সেভিলে তার গাণিতিক শিক্ষা শেষ করার পর, এবং রিকনকুইস্তার সময় অব্যাহত দ্বন্দ্বের কারণে, তিনি তার পরিবারের সাথে আলেকজান্দ্রিয়া এবং তারপর ১০৯৬ সালে কায়রোতে যাত্রা করেন।
কায়রোতে, তিনি ফাতেমীয় শাসক আবু তামিম মাআদ্দ আল-মুস্তানসির বিল্লাহ এবং উজির আল আফদাল শাহানশাহের চাকরিতে প্রবেশ করেন। তার সেবা ১১০৮ সাল পর্যন্ত অব্যাহত ছিল। ইবনে আবি উসাইবিয়ার মতে, নীল নদে তলিয়ে যাওয়া তামা বোঝাই একটি খুব বড় ফেলুকা উদ্ধারের তার প্রচেষ্টা ব্যর্থতায় পর্যবসিত হয়েছিল। আবু আল-সালত ফেলুকা পুনরুদ্ধার করার জন্য একটি যান্ত্রিক হাতিয়ার তৈরি করেছিলেন এবং মেশিনের সিল্কের দড়ি ভেঙে যাওয়ার সময় সাফল্যের কাছাকাছি ছিল। ভিজির আল-আফদাল আবু আল-সালতের গ্রেপ্তারের নির্দেশ দেন এবং তিনি তিন বছরেরও বেশি সময় ধরে বন্দী ছিলেন, মাঝে শুধুমাত্র ১১১২ সালে শুধুমাত্র মুক্তি পান।
এরপর আবু আল-সালত তিউনিসিয়ার কাইরোয়ানের উদ্দেশ্যে মিশর ত্যাগ করেন, যেখানে তিনি ইফ্রিকিয়ায় জিরিদের সেবায় প্রবেশ করেন। তিনি মাঝে মাঝে পালেরমোতে ভ্রমণ করেন এবং সিসিলির রজারের আদালতে একজন পরিদর্শক চিকিৎসক হিসেবে কাজ করেন। তিনি পালারমিটান কবি আবুল-দাও'র কাছেও কবিতা পাঠিয়েছিলেন।
তিনি আলজেরিয়ার বেজাইয়াতে মারা যান।